ΚΑΝΟΝΙΣΜΟΣ (ΕΚ) αριθ. 346/96 ΤΗΣ ΕΠΙΤΡΟΠΗΣ της 27ης Φεβρουαρίου 1996 για τροποποίηση του κανονισμού (ΕΚ) αριθ. 1502/95 για τις λεπτομέρειες εφαρμογής, για την περίοδο 1995/96, του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργάνωσης αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 10 παράγραφος 4,

Εκτιμώντας:

ότι, κατ' εφαρμογή των διατάξεων της συμφωνίας σχετικά με τη διεξαγωγή διαπραγματεύσεων στο πλαίσιο του άρθρου XXIV παράγραφος 6 της Γενικής Συμφωνίας Δασμών και Εμπορίου (GATT) 1994 και, μεταξύ της Ευρωπαϊκής Κοινότητας, αφενός, και, αφετέρου, των Ηνωμένων Πολιτειών της Αμερικής και του Καναδά, η Κοινότητα λαμβάνοντας υπόψη την έκτακτη κατάσταση της αγοράς που προβλέπεται για το τέλος της περιόδου εμπορίας του σίτου (μαλακού και σκληρού) 1995/96 ανέλαβε να επιφέρει προσαρμογές στο καθεστώς εισαγωγής των προϊόντων αυτών για την περίοδο που περιλαμβάνεται μεταξύ 1ης Ιανουαρίου και 30 Ιουνίου 1996, προκειμένου να αντιμετωπίσει τη σημερινή δύσκολη κατάσταση της αγοράς 7

ότι οι προσαρμογές αυτές του καθεστώτος εισαγωγής σίτου αφορούν, αφενός, τη μείωση του εισαγωγικού δασμού μαλακού σίτου υψηλού ποιοτικού τύπου που προβλέπεται στο άρθρο 2 παράγραφος 5 του κανονισμού (ΕΚ) αριθ. 1502/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2841/95 (4), και, αφετέρου, την ελάχιστη περιεκτικότητα του σκληρού σίτου σε υαλώδεις κόκκους, ποιοτικό κριτήριο που πρέπει να τηρείται κατά την εισαγωγή, σύμφωνα με το άρθρο 3 του εν λόγω κανονισμού 7 ότι, πρέπει, κατά συνέπεια, να τροποποιηθεί ο κανονισμός (ΕΚ) αριθ. 1502/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1502/95 τροποποιείται ως εξής:

1. Το άρθρο 2 παράγραφος 5 πρώτο εδάφιο αντικαθίσταται από το ακόλουθο κείμενο:

«Ο εισαγωγέας μπορεί να δικαιούται μείωσης ποσού 14 Ecu ανά τόνο όσον αφορά τις εισαγωγές μαλακού σίτου υψηλού ποιοτικού τύπου και μείωσης ποσού 8 Ecu ανά τόνο όσον αφορά τις εισαγωγές κριθής ζυθοποιίας και αραβοσίτου υαλώδους μορφής, ως κατ' αποκοπή μείωση του εισαγωγικού δασμού υπό την προϋπόθεση ότι αποδεικνύει ότι έχει καταβληθεί πριμοδότηση ποιότητας επί της κανονικής τιμής του εν λόγω προϊόντος.»

2. Το άρθρο 2 παράγραφος 5 στοιχείο γ) αντικαθίσταται από το ακόλουθο κείμενο:

«γ) από τη σύσταση, εκ μέρους του εισαγωγέως στο σχετικό αρμόδιο οργανισμό, εγγυήσεως ύψους 14 Ecu ανά τόνο όσον αφορά τις εισαγωγές μαλακού σίτου υψηλού ποιοτικού τύπου και ύψους 8 Ecu ανά τόνο όσον αφορά τις εισαγωγές κριθής ζυθοποιίας και αραβοσίτου υαλώδους μορφής. Η εγγύηση αυτή αποδεσμεύεται υπό την προϋπόθεση ότι ο επιχειρηματίας προσκομίζει αποδεικτικά στοιχεία για την ειδική τελική χρήση που δικαιολογούν την ύπαρξη πριμοδότησης ποιότητας επί της τιμής του βασικού προϊόντος που αναφέρεται στο στοιχείο α). Τα στοιχεία αυτά πρέπει να αποδεικνύουν στις αρμόδιες αρχές του κράτους μέλους της εισαγωγής ότι το σύνολο των εισαχθεισών ποσοτήτων υπέστη μεταποίηση στο προϊόν που αναφέρεται στη δήλωση του στοιχείου α) εντός της προθεσμίας που αναφέρεται στο στοιχείο β). Σε περίπτωση που η μεταποίηση πραγματοποιείται σε διαφορετικό κράτος μέλος από το κράτος εισαγωγής, τα αποδεικτικά στοιχεία της μεταποίησης προσκομίζονται με αντίτυπο ελέγχου Τ5.»

3. Στο παράρτημα Ι, ο αριθμός «75,0» που αναφέρεται για το σκληρό σίτο του κωδικού ΣΟ 1001 10 όσον αφορά το κριτήριο κατάταξης 4 (Ελάχιστο ποσοστό σε κόκκους υαλώδους μορφής) αντικαθίσταται από τον αριθμό «62,0».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 147 της 30. 6. 1995, σ. 13.

(4) ΕΕ αριθ. L 256 της 26. 10. 1995, σ. 10.